En faldefærdig ejendom på Manstrupvej 50 i Manstrup blev i dag på en tvangsauktion ved retten i Hjørring solgt for ikke mindre end 491.000 kroner til Låsby Svendsen.

Til det sidste forsøgte en gruppe borgere fra Manstrup anført af Knud Kær, at undgå at Låsby Svendsen købte huset, men Låsby Svendsen havde åbenbart tage den helt store tegnebog med til retten i Hjørring og endte altså med at erhverve sig ejendommen. På hjemmesiden www.tvangsauktioner.dk står der blandt andet følgende om ejendommen: "Huset trænger stærkt til oprydning og renovering. Ejendommens varmesystem er næppe funktionsdygtigt". Så mon ikke Låsby Svendsen får problemer med at holde varmen...